บาทเปิด 33.35 บาทต่อดอลลาร์ อ่อนค่า
เงินบาทเปิดตลาด 33.35 บาทต่อดอลลาร์ อ่อนค่าจากดอลลาร์แข็งค่า หลังเฟดส่งสัญญาณลดวงเงิน QE ปีนี้
19 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.35 บาท/ดอลลาร์ อ่อนค่าจากเย็นวานนี้ที่ระดับ 33.31 บาท/ดอลลาร์เช้านี้เงินบาทอ่อนค่า หลังจากเมื่อคืนผลการประชุมของคณะกรรมการกำหนดนโยบายการเงินของธนาคารกลางสหรัฐ(FOMC) ส่งสัญญาณว่าอาจมีการปรับลด QE ภายในปีนี้ หนุนเงินดอลลาร์ให้ปรับแข็งค่าขึ้นเมื่อเทียบกับสกุลเงินหลัก และสกุลเงินอื่นๆ เช่นยูโร ที่วันนี้ลงมาอยู่ที่ระดับ 1.1689 ดอลลาร์/ยูโร เป็นต้น "นักลงทุนกลับเข้าซื้อดอลลาร์ หลังเฟดประกาศว่าอาจลด QE ลงในปีนี้" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.30-33.45 บาท/ดอลลาร์ ปัจจัยที่ต้องติดตาม คือ จำนวนผู้ขอรับสวัสดิการว่างงานรายสัปดาห์ ของสหรัฐฯ